Қонуни Ҷумҳурии Тоҷикистон

Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи собиқадорон»

**Моддаи 1.** Ба Қонуни Ҷумҳурии Тоҷикистон «Дар бораи собиқадорон» аз 7 апрели соли 1995 (Ахбори Маҷлиси Олии Ҷумҳурии Тоҷикистон, с. 1995, №7-8, мод. 67; с. 1996, №3, мод. 48; с. 1998, №22, мод. 295; с. 2004, №2, мод. 41; с. 2007, №7, мод. 657; с. 2010, №1, мод. 18; с. 2020, №12, мод. 915; с. 2021, №12, қ. 2, мод. 717, с. 2022, №12, қ. 2, мод. 779) тағйиру иловаҳои зерин ворид карда шаванд:

1. Ба ном ва матни моддаи 9, матни моддаи 11 пас аз калимаҳои «мақомоти давлатӣ,» ва «Мақомоти давлатӣ,» калимаҳои «мақомоти худидоракунии шаҳрак ва деҳот,» илова карда шаванд.

2. Дар сархати дуюми қисми дуюми моддаи 13 ва дар тамоми матни Қонун калимаи «қаламрави» ба калимаи «ҳудуди» иваз карда шавад.

3. Ба қисми якуми моддаи 19 пас аз калимаҳои «қӯшунҳои дохилӣ» калимаҳои «, Гвардияи миллии Ҷумҳурии Тоҷикистон» илова карда шаванд.

4. Ба қисми якуми моддаи 20 пас аз калимаҳои «мақомоти гумрук,» калимаҳои «мақомоти назорати давлатии молиявӣ ва мубориза бо коррупсия,» илова карда шаванд.

5. Дар қисми якуми моддаи 23 рақами «12-уми» ба рақами «13-уми» иваз карда шавад.

6. Дар банди 11) моддаи 24 ва банди б) зербанди 4) қисми якуми моддаи 25 калимаҳои «муассисаҳои давлатии маълумоти олӣ ва миёнаи касбӣ» ва «муассисаҳои таълими давлатии маълумоти олӣ ва миёнаи касбӣ» ба калимаҳои «муассисаҳои таълимии давлатии таҳсилоти миёна ва олии касбӣ» иваз карда шаванд.

7. Ба қисми муқаддимавии моддаи 38 ва қисми сеюми моддаи 43 пеш аз калимаи «судяҳо» калимаҳои «мақомоти назорати давлатии молиявӣ ва мубориза бо коррупсия,» илова карда шаванд.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 3 январи соли 2024, № 2039**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи собиқадорон»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи собиқадорон» ҷонибдорӣ карда шавад.

**Раиси Маҷлиси миллии**

**Маҷлиси Олии Ҷумҳурии Тоҷикистон Рустами Эмомалӣ**

**ш. Душанбе, 27 декабри соли 2023, № 461**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи собиқадорон»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи собиқадорон» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон М. Зокирзода**

**ш. Душанбе, 11 октябри соли 2023, № 1145**